Toukka-akka
2022-05-04 17:30 - 18:30 (Europe/Helsinki) | Kuopion pääkirjasto, Maaherrankatu 12, Kuopio, 70100
Petriikka Pohjanheimo esittää monologin ”Toukka-akka”, joka pohjaa Selja Ahavan kirjaan Nainen joka rakasti hyönteisiä.
Monologi esitetään Kuopion pääkirjaston 2.kerroksen lavalla.
Luonnontutkija ja taiteilija Maria Sibylla Merianin (1647-1717) henkilöstä ammentava monologi tuo eteemme hyönteisiä tarkkailevan ja havaintojensa kautta elämän alkua, loppua ja muuttuvaisuutta pohtivan Marian. Miten suhde tietoon ja tuntemattomaan, Jumalaan ja luontoon muuttuu, kun vuosisadat vaihtuvat ja Maria vain jatkaa elämistään?

Säätyläiskodin saleista työläisten hellahuoneeseen -opastus
2022-05-07 13:00 - 13:45, 2022-05-14 13:00 - 13:45, 2022-05-21 13:00 - 13:45, 2022-05-28 13:00 - 13:45 | Korttelimuseo, Kirkkokatu 22, Kuopio, 70100
Kuopion korttelimuseon museokotien opastus johdattaa kuulijan entisajan puutalo-Kuopioon, esitellen eri yhteiskuntaluokkien ja ammattikuntien elämänmenoa 1800-luvulta 1930-luvulle saakka.
Kesto noin 45 minuuttia. Opastus sisältyy museon pääsymaksuun 8 / 5 €, alle 18-vuotiaat maksutta, Museokortti.

Hyppyhämähäkit kuviin ja kirjaksi
2022-05-07 13:00 - 15:00 | Kuopion pääkirjasto, Maaherrankatu 12, Kuopio, 70100
Hämähäkkejä pelätään ja kammoksutaan ihan turhaan, sillä Suomessa ei elä oikeasti vaarallisia hämähäkkejä. Hämähäkeistä kannattaa puhua vain hyvää, koska ne ovat hyvin runsaina tärkeä osa ekosysteemejä. Sami Karjalaisen esitelmä keskittyy hyppyhämähäkkeihin, jotka ovat isosilmäisiä ja toinen toistaan viehättävämpiä pieniä hyppijöitä. Ne eivät kudo verkkoja, vaan saalistavat vaanien ja äkkinäisesti hypäten niin kuin kissaeläimet.
Esitelmä liittyy luennoitsijan uuteen kirjaan Suomen hyppyhämähäkit, jota esittelee kaikki Suomen noin 40 hyppyhämähäkkilajia ja pyrkii lievittämään suomalaisten hämähäkkikammoa. Sami Karjalainen kertoo esitelmässä kirjastaan ja kuvausmenetelmistään.
Luento järjestetään Kuopion pääkirjaston kokoussalissa (Maaherrankatu 12). Jos epidemiatilanne estää lähitapahtuman järjestämisen, luento pidetään verkossa.

Microsculpture-näyttelyopastus
2022-05-07 15:00 - 15:45, 2022-05-14 15:00 - 15:45 | Kuopion museo
Yleisöopastus Kuopion museon Microsculpture-näyttelyyn.
Opastuksia järjestetään 26.2. alkaen lauantaisin klo 15.
Opastuksen kesto on noin 30–45 minuuttia. Sisältyy museon pääsymaksuun 10/6 €, alle 18-vuotiaat maksutta, Museokortti.
MICROSCULPTURE
Levon Biss – Muotokuvia hyönteisistä
15.2.–14.8.2022
Palkitun brittiläisen valokuvataitelijan Levon Bissin otokset esittävät Oxford University Museum of Natural History -museon hyönteisnäytteet kirjaimellisesti uudessa valossa. Teosten valtava koko ja tarkkuus paljastavat pienimmätkin yksityiskohdat, jotka muuten jäävät ihmissilmiltä näkemättä. Näyttelyn nimi “Microsculpture” tarkoittaakin hyönteisten pinnan hienorakenteita.
Hyönteisten hienorakenteet ja värit eivät ole pelkkiä koristeita, vaan ne auttavat eläimiä sopeutumaan erilaisiin olosuhteisiin. Erään kovakuoriaisen kirkkaanvalkoinen pinta heijastaa tehokkaasti auringonvaloa. Jotkut heinäsirkat muistuttavat vaatimatonta kuollutta lehteä sekä väriltään että muodoltaan, toisaalta monet hyönteiset ovat uskomattoman värikkäitä. Vaaraton kärpänen saattaa näyttää erehdyttävästi myrkkypistiäiseltä.
Microsculpture yhdistää luonnontieteen taiteeseen ja teknologiaan. Levon Biss on koonnut jokaisen näyttelyssä esillä olevan valokuvan yli 8000 erillisestä, mikroskooppiobjektiivin avulla otetusta kuvasta. Yhden valmiin teoksen käsittelyyn on mennyt viikkoja. Valtavan kokoiset valokuvat nostavat hyönteisten monimuotoisuuden ja mestarillisen sopeutumiskyvyn esille ennennäkemättömällä tavalla.
Pienen kokonsa vuoksi hyönteisten merkitystä usein aliarvioidaan. Todellisuudessa hyönteiset ovat maailman runsaslajisin ja monimuotoisin eliöryhmä, ja ne ovat elintärkeä osa ekosysteemien toimivuutta. Jos hyönteiset katoaisivat, se olisi myös ihmiskunnalle mittaamaton katastrofi.
Huomioithan, että muutokset tapahtumissa ovat mahdollisia.
Seuraamme viranomaisten koronaohjeita ja pyydämme opastuksille osallistuvia noudattamaan kulloinkin voimassaolevia ohjeistuksia.

Sunnuntaiopastus Ihmisen kuva näyttelyyn
2022-05-08 14:00 - 14:45 | KUMMA, Kauppakatu 35, Kuopio, 70100
Yleisörajoitusten kevennyttyä toivotamme asiakkaamme tervetulleiksi Ihmisen kuva -näyttelyn sunnuntaiopastuksille, jotka aloitamme 13.2. klo 14.
Kuopion taidemuseon Ihmisen kuva -näyttely tuo esille harvoin nähtyjä teoksia yksityisten taidesäätiöiden kokoelmista. Ihmisen kuvaaminen on ajaton aihe kuvataiteessa. Näyttelyn teokset kertovat yhteiskunnan ja ajattelutapojen muuttumisesta sekä taiteemme kehityksestä. Näyttely tarjoaa mahdollisuuden pohtia vallalla olevia käsityksiä ihmisestä yhteiskunnan jäsenenä sekä yksilön suhdetta itseensä, muihin ihmisiin ja elinympäristöönsä.

1800-luvun loppua lähestyessä ihmisen kuvaamisen tapa muuttui romantiikan ihanteellisista kuvauksista impressionistisiksi hetken näkymiksi. Esimerkkeinä Ferdinand von Wrightin tarkoin maalatut maisemat ihmisineen raikkaiden Ellen Thesleffin ja A.W.Finchin teosten rinnalla.
Yhteiskunnan teollistuminen ja modernit taidesuuntaukset toivat taiteeseen uuden tradition kaupunkikuvineen. Unto Pusan ja Göstä Diehlin hajotettuja muotoja tutkivissa urbaania ympäristöä kuvaavissa maalauksissa on nähtävissä kuvataitelijoiden kiinnostus ei-esittävää taidetta kohtaan. Henkilökohtaiset teemat ovat esillä Elina Brotheruksen, Susanna Majurin, Kimmo Schroderuksen, Joel Slotten ja Viggo Wallensköldin nykytaiteen teoksissa, joissa syvennytään yksilön kokemusmaailmaan ja minuuteen liittyviin kysymyksiin.

Ihmisen kuva -näyttely toteutetaan yhteistyössä Suomalaiset taidesäätiöt ry:n kanssa, jonka
jäseniä ovat Alfred Kordelinin säätiö, Fortumin Taidesäätiö, Gösta Serlachiuksen taidesäätiö, Signe ja Ane Gyllenbergin säätiö, OP Ryhmän Taidesäätiö, Pro Artibus -säätiö, Nordean Taidesäätiö, UPM-Kymmenen Kulttuurisäätiö, Åbo Akademin säätiö ja Lönnströmin taidemuseo. Näyttelyssä on esillä liki 70 taideteosta yksityisten taidesäätiöiden kokoelmista.
Ihmisen kuva -näyttelyn opastuksia järjestetään näyttelyn päättymiseen su 8.5. saakka. Opastuksille voi osallistua taidemuseon pääsymaksulla 10/6 €, alle 18-vuotiaat ilmaiseksi ja museokortti käy maksuvälineeksi. Voi myös varata omalle ryhmällesi opastuksen haluamallesi ajankohdalle. Tilattujen ryhmäopastusten hinta on 45 €. Varaukset ti-su 10-17, ke 10-19 numerosta 017 182 2633.
Huomioithan, että koronavirustilannetta seurataan, ja muutokset tapahtumissa ovat mahdollisia.
Muistathan opastuksille osallistuessasi noudattaa koronaturvallisuusohjeita.
Kuva:
Helene Schjerfbeck: Hiljaisuus, 1907. Taidesäätiö Merita. Museokuva Seppo Hilpo.

Kulttuurikahvila 60+
2022-05-11 13:00 - 14:30 | Kuopion museo
Kulttuurikahvila 60+ on seniori-ikäisten kohtaamis- ja keskustelupaikka
kulttuuriaiheiden äärellä. Kulttuurikahvila järjestetään Kuopion museon monitoimitilassa. Tapahtumiin on vapaa pääsy.

Ke 16.3. klo 13-14.30 RIISA – SUOMEN ORTODOKSINEN KIRKKOMUSEO
RIISAn palveluita esittelemässä ja ortodoksisen kirkon kulttuuriperinnöstä kertomassa museoassistentti Riikka Laakkonen.

Ke 13.4. klo 13-14.30 KAUPUNGINOSAHISTORIA
Kuopion kaupungin keskustan historiasta kertomassa FM Nina Pelli.

Ke 11.5. klo 13-14.30 OMAEHTOINEN HARRASTAMINEN
Vieraana Sointuvat-ryhmä: Seija Hämäläinen, runoilija
Leena Raveikko, runoilija
Paula Salosaari, sello
Maija Väänänen, piano
Marja Leena Paatsola, huilu.

Lisäksi teemoihin liittyvää kirjavinkkausta: Kuopion kaupunginkirjasto

Lisätietoja:
kulttuurisuunnittelija p. 044 7182 469,
kirsi.ronkko(at)kuopio.fi
Huomioithan, että muutokset tapahtumissa ovat mahdollisia.
Seuraamme viranomaisten koronaohjeita ja pyydämme opastuksille osallistuvia noudattamaan kulloinkin voimassaolevia ohjeistuksia.

J. V. Snellmanin ja suomalaisuuden päivä: kotimuseoon vapaa pääsy
2022-05-12 10:00 - 17:00 | J. V. Snellmanin kotimuseo, Snellmaninkatu 19, Kuopio, 70100
Torstaina 12.5. klo 10–17 J. V. Snellmanin kotimuseoon on vapaa pääsy J. V. Snellmanin ja suomalaisuuden päivän kunniaksi!
Tänä vuonna kotimuseossa järjestetään jälleen myös opastuksia: klo 11, 13 ja 15. Opastuksilla tutustutaan Snellmanin perheeseen, 1800-luvun puolivälin Kuopioon sekä aikakauden säätyläiselämään.
Kotimuseo sijaitsee Snellmaninkadun ja Minna Canthin kadun kulmauksessa osoitteessa Snellmaninkatu 19.
Lämpimästi tervetuloa!
Filosofi, yhteiskunnallinen kirjailija ja valtiomies Johan Vilhelm Snellman asui Kuopiossa vuosina 1843–1849 toimiessaan yläalkeiskoulun rehtorina. Avioiduttuaan hän muutti vaimonsa Johanna Lovisan (o.s. Wennberg) kanssa taloon, joka toimii nykyisin Snellmanien elämää Kuopiossa esittelevänä kotimuseona. Perhe asui talossa vuosina 1845–1849.

Kuopion museon avajaisohjelma
2022-05-13 10:00 - 10:30 | Kuopion museo
Vuosien odotus huipentuu, kun Kuopion museo avautuu kokonaisuudessaan perjantaina 13.5. Kuopion museon täysin uudistunut näyttelykokonaisuus tarjoaa toiminnallisia elämyksiä tietoa unohtamatta. Kulje läpi Pohjois-Savon historian, tutustu arkeen ja juhlaan. Kiertele luonnonmetsän siimeksessä ja järvien syvänteissä. Vieraile lasten leikkitilassa – Taikametsässä.
Museon avautumista juhlistetaan monipuolisella ohjelmalla!
Avajaispäivää juhlistetaan musiikkiesityksin. Avajaisvartit jatkuvat aina kesäkuun loppuun saakka ja ne tarjoavat tietoa niin näyttelyiden eri osa-alueista kuin itse näyttelyiden suunnittelutyöstä. Joka lauantai klo 15 pääset opastetulla kierroksella tutustumaan uusittuihin näyttelyihin. Kahvila Kantissa avajaistarjouksia ja Kuopion pääkirjastolla mahtavia kirjanäyttelyitä.

13.5. klo 10.00 Kuopion kaupunginorkesterin trumpetti-pasuuna-duo Vitoldas Sokolnikas (trumpetti) ja Jon Roskilly (pasuuna) kajauttaa museon parvekkeella museon avatuksi. Kesto noin 10 minuuttia. Huom! Sää varaus, jolloin esitys pidetään monitoimitilassa. Vapaa pääsy.
13.5. klo 10.20 Musiikkipäiväkoti Priimin musiikkiesitys Kuopion museon monitoimitilassa. Kesto noin 10 minuuttia. Vapaa pääsy.
To 19.5. klo 17 Luento: Kuopion vaatettajat, Kuopion museo monitoimitila
Toimitusjohtaja Urkki Keinänen kertoo vaatetusteollisuuden vaiheista Kuopiossa. Luento liittyy Kuopion museon uusittuun näyttelykokonaisuuteen. Luennolle on vapaa pääsy. Sisäänpääsy vain museokadun puoleisista pääovista. Luennon tarjoaa Kuopion isänmaallinen seura.

Talon kierros -näyttelyopastus
Joka lauantai 21.5.–27.8. klo 15. Kesto noin 45 minuuttia. Tule mukaan kuulemaan lisää herkullisista yksityiskohdista ja tutustu oppaan johdolla Kuopion museon uusittuun perusnäyttely kokonaisuuteen. Opastus sisältyy pääsymaksun hintaan.

Avajaisvartit
Tiistaisin ja torstaisin klo 15. Avajaisvartteja järjestetään 19.5. alkaen aina kesäkuun loppuun. Vartit sisältyvät museon pääsymaksuun ja kestävät noin 15 minuuttia. Vartit järjestetään näyttelytiloissa, kunkin kohteen luona. Tapaaminen museon monitoimitilassa, josta siirrytään näyttelytiloihin. Muistathan maksaa pääsymaksun ennen näyttelytiloihin siirtymistä.

To 19.5. klo 15 Avajaisvartti: Ihmisen aika -näyttely arkeologian näkökulmasta, Kuopion museo
Tytti Räikkönen, intendentti (muinaisjäännösasiat ja arkeologia), Kuopion kulttuurihistoriallinen museo.

Ti 24.5. klo 15 Avajaisvartti: Kuopion museon näyttelyuudistuksen suunnittelu ja toteutus, Kuopion museo
Helka Väisänen, museonjohtaja, Kuopion kulttuurihistoriallinen museo.

Ti 31.5. klo 15 Avajaisvartti: Ajastaika, vuodenkiertoa elämyksellisesti, Kuopion museo
Sanna Reinikainen, museolehtori, Kuopion kaupungin museot.

To 2.6. klo 15 Avajaisvartti: Ihmisen aika -näyttelyn suunnittelu ja toteutus, Kuopion museo
Pekka Kankkunen, intendentti (arkisto), Kuopion kulttuurihistoriallinen museo.

Ti 7.6. klo 15 Avajaisvartti: Pielaveden hopealöytö, Kuopion museo
Sanna Reinikainen, museolehtori, Kuopion kaupungin museot.

To 9.6. klo 15 Avajaisvartti: Museon historiaa, Kuopion museo
Pekka Kankkunen, intendentti (arkisto), Kuopion kulttuurihistoriallinen museo.

Ti 14.6. klo 15 Avajaisvartti: Körttiläisyys, “Ukko-Paavon jalanjäljillä”, Kuopion museo
Sanna Reinikainen, museolehtori, Kuopion kaupungin museot.

To 16.6. klo 15 Avajaisvartti: Höyrylaivan matkassa – järviliikennettä Kallavedellä, Kuopion museo
Pekka Kankkunen, intendentti (arkisto), Kuopion kulttuurihistoriallinen museo.

Ti 21.6. klo 15 Avajaisvartti: Näyttelykonservointi, Ihmisen Arki, Kuopion museo
Elviira Heikkilä, konservaattori (kovat materiaalit), Kuopion kulttuurihistoriallinen museo.

To 23.6. klo 15 Avajaisvartti: Museon ikisuosikki Mammutti, Kuopion museo
Nina Alvejärvi, museopedagogiikan tuottaja, Kuopion museokeskus.

Ti 28.6. klo 15 Avajaisvartti: Näyttelykonservointi, Kauppiaiden Kuopio, Kuopion museo
Elviira Heikkilä, konservaattori (kovat materiaalit), Kuopion kulttuurihistoriallinen museo.

To 30.6. klo 15 Avajaisvartti: Näyttelykonservointi, Savutupa, Kuopion museo
Elviira Heikkilä, konservaattori (kovat materiaalit), Kuopion kulttuurihistoriallinen museo.

Kuopion pääkirjaston kirjanäyttelyt
Kuopion kaupungin pääkirjasto on myös mukana Kuopion museon avajaishumussa mahtavilla kirjanäyttelyillä 23.5.-26.6.! Tutustu siis museovierailun yhteydessä myös Muuttuva luonto ja ihminen -kirjanäyttelyyn Kuopion pääkirjaston aikuistenosastolla tai lastenosaston näyttelyyn, joka on ammentanut inspiraatiota mammutista, esihistoriasta ja norsujen heimosta.

Kitaratuokio
2022-05-18 13:30 - 14:10 | Kuopion museo
Kitaransoitonopiskelijat Savonia-ammattikorkeakoulusta ja Konservatorion musiikkiopisto-osastolta esiintyvät Kuopion museolla monitoimitilassa keskiviikkona 18.5. klo 13.30. Kesto n. 40 minuutta. Tapahtumaan vapaa pääsy.
Tervetuloa!

LUENTO: Kuopion vaatettajat
2022-05-19 17:00 - 18:00 | Kuopion museo
Toimitusjohtaja Urkki Keinänen kertoo Kuopion vaatettajista torstaina 19.5.2022 klo 17.
Keinänen on kirjoittanut teoksen Kuopion vaatettajat, joka kuvaa Kuopion vaatetusteollisuuden vaiheita sodanjälkeisistä ajoista menestyksekkäisiin vuosiin ja lopulta alan vähittäiseen hiipumiseen Kuopiossa. Vaatetusteollisuus nousi Kuopiossa valtakunnallisesti merkittävään asemaan 1960 -luvulla ja oli parhaimmillaan suurin teollinen työnantaja työllistäen lähes 3 000 henkilöä.
Tapahtumaan on vapaa pääsy. Luento järjestetään Kuopion museon kokoustilassa. Huom! Luennolle mahtuu 35 osallistujaa – paikat täytetään saapumisjärjestyksessä. Luennon tarjoaa Kuopion isänmaallinen seura.
Tervetuloa!
Huomioithan, että muutokset tapahtumissa ovat mahdollisia.
Seuraamme viranomaisten koronaohjeita ja pyydämme opastuksille osallistuvia noudattamaan kulloinkin voimassaolevia ohjeistuksia.

Microsculpture-näyttelyopastus
2022-05-20 15:00 - 15:45, 2022-05-27 15:00 - 15:45, 2022-06-03 15:00 - 15:45, 2022-06-10 15:00 - 15:45 | Kuopion museo
Yleisöopastus Kuopion museon Microsculpture-näyttelyyn.
Opastuksia järjestetään 20.5.–12.8.2022 perjantaisin klo 15.
Opastuksen kesto on noin 30–45 minuuttia. Sisältyy museon pääsymaksuun 13/7 €, alle 18-vuotiaat maksutta, Museokortti.
MICROSCULPTURE
Levon Biss – Muotokuvia hyönteisistä
15.2.–14.8.2022
Palkitun brittiläisen valokuvataitelijan Levon Bissin otokset esittävät Oxford University Museum of Natural History -museon hyönteisnäytteet kirjaimellisesti uudessa valossa. Teosten valtava koko ja tarkkuus paljastavat pienimmätkin yksityiskohdat, jotka muuten jäävät ihmissilmiltä näkemättä. Näyttelyn nimi “Microsculpture” tarkoittaakin hyönteisten pinnan hienorakenteita.
Hyönteisten hienorakenteet ja värit eivät ole pelkkiä koristeita, vaan ne auttavat eläimiä sopeutumaan erilaisiin olosuhteisiin. Erään kovakuoriaisen kirkkaanvalkoinen pinta heijastaa tehokkaasti auringonvaloa. Jotkut heinäsirkat muistuttavat vaatimatonta kuollutta lehteä sekä väriltään että muodoltaan, toisaalta monet hyönteiset ovat uskomattoman värikkäitä. Vaaraton kärpänen saattaa näyttää erehdyttävästi myrkkypistiäiseltä.
Microsculpture yhdistää luonnontieteen taiteeseen ja teknologiaan. Levon Biss on koonnut jokaisen näyttelyssä esillä olevan valokuvan yli 8000 erillisestä, mikroskooppiobjektiivin avulla otetusta kuvasta. Yhden valmiin teoksen käsittelyyn on mennyt viikkoja. Valtavan kokoiset valokuvat nostavat hyönteisten monimuotoisuuden ja mestarillisen sopeutumiskyvyn esille ennennäkemättömällä tavalla.
Pienen kokonsa vuoksi hyönteisten merkitystä usein aliarvioidaan. Todellisuudessa hyönteiset ovat maailman runsaslajisin ja monimuotoisin eliöryhmä, ja ne ovat elintärkeä osa ekosysteemien toimivuutta. Jos hyönteiset katoaisivat, se olisi myös ihmiskunnalle mittaamaton katastrofi.

Talon kierros -näyttelyopastus
2022-05-21 15:00 - 15:45, 2022-05-28 15:00 - 15:45, 2022-06-04 15:00 - 15:45 | Kuopion museo
Tule mukaan kuulemaan herkullisista yksityiskohdista ja tutustu oppaan johdolla Kuopion museon uusittuihin perusnäyttelyihin. Joka lauantai 21.5.-27.8. klo 15. Kesto noin 30-45 minuuttia. Opastus sisältyy pääsymaksun hintaan.
Kuopion museon uudet perusnäyttelyt avautuivat yleisölle 13.5.2022. Kokonaisuuteen kuuluu kolme päänäyttelyä: Ihmisen aika, Muuttuva luonto ja Toden ja tarun rajalla.
Ihmisen aika kertoo Pohjois-Savon historiasta kivikaudesta kulttuurin uusimpiin virtauksiin. Tutustu Pohjois-Savon asukkaiden arkeen ja juhlaan, mielenkiintoisiin esineisiin ja ilmiöihin. Muuttuva luonto -näyttelyssä matka alkaa kaukaa menneisyyden mammuttiarolta, kiertelee luonnonmetsän siimeksessä ja järvien syvänteissä, ja päätyy lopulta ihmisen muokkaamaan maisemaan. Millainen mahtaa olla luontomme tulevaisuus? Toden ja tarun rajalla punoo yhteen kulttuurihistoriaa ja luonnontieteitä vuodenkierron ja kansanperinteen myyttien ja uskomusten kautta.
Museo vaalii myös omaa historiaansa ja sitä on esitelty vanhassa museonjohtajan huoneessa Museon historiaa -näyttelyssä. Myös pienille museokävijöille on tarjolla uusi elämyksellinen leikkitila.

Koti liito-oravalle
2022-05-23 18:00 - 20:00 | Muut
Koko perheelle tarkoitetulla luontoretkellä tutustutaan liito-oravan elämään kaupunkimetsässä ja ripustetaan pesäpönttöjä sille kodiksi.
Tapaamispaikka: Martti Ahtisaaren koulu, Lehtoniementie 103
Lisätietoja: puh. 040 573 8205
kuva: Rainer Carpelan / Vastavalo

Macro Worlds with Levon Biss
2022-05-31 17:30 - 19:00 | Kuopion pääkirjasto, Maaherrankatu 12, Kuopio, 70100
Award winning British photographer Levon Biss explains his passion for macro photography and will discuss past and present work. Levon will provide insights to his unique photographic techniques that create images with remarkable levels of microscopic detail and explain the numerous challenges of photographing at high magnification.
The lecture will be in English.
Luento järjestetään Kuopion pääkirjaston kokoussalissa (Maaherrankatu 12). Tapahtumaa voi seurata myös Kuopion museon YouTube-tilin kautta (bit.ly/KuopionmuseoYoutube).

Klavikordikonsertti Kuopion korttelimuseossa
2022-06-01 17:00 | Korttelimuseo, Kirkkokatu 22, Kuopio, 70100
Keskiviikkona 1.6. klo 17.00 korealainen muusikko Esther Yae Ji Kim soittaa klavikordia Kuopion korttelimuseon Biedermeier-salissa. Ohjelmassa on mm. Bach, Mozart, Beethoven ja Chopin. Konsertti on osa kymmenettä Nordic Historical Keyboard Festivalia ja siihen pääsee Korttelimuseon pääsymaksulla (8/5 €, alle 18-vuotiaat maksutta, Museokortti).

ITE-taiteen korttelivartti
2022-06-02 14:00 | Korttelimuseo, Kirkkokatu 22, Kuopio, 70100
ITE-taiteilijat Marjut Kauppinen ja Joona Hamm esittelevät ITE-taiteen korttelivarteissa näyttelyään Romurinsessa ja Lopöpunkki – Valtakunnassa kaikki hyvin!
Vuoden ITE-taiteilija Romurinsessa avaa pihavaltakuntansa aarteita Kuopion korttelimuseossa kesällä 2022. Anarkistisemmat ja ruosteen sävyttämät teokset rinsessan runsautta pursuavaan maailmaan tuo näyttelyn toinen taiteilija Löpöpunkki. Näyttely on sukellus kahden itseoppineen taiteentekijän luovuuteen ja taiteeseen, mutta syvemmin myös heidän elämäntapaansa. Miten he taiteellaan ottavat kantaa kulutukseen, kierrätykseen ja ihmisen omiin valintoihin?
Kesäkuu
2.6. klo 14 Joona Hamm
23.6. klo 14 Marjut Kauppinen
Heinäkuu
7.7. klo 14 Marjut Kauppinen
28.7. klo 14 Joona Hamm
Elokuu
11.8. klo 14 Joona Hamm
25.8. klo 14 Marjut Kauppinen
Syyskuu
8.9. klo 14 Joona Hamm
22.9. klo 14 Marjut Kauppinen
Lokakuu
6.10. klo 14 Marjut Kauppinen
20.10. klo 14 Joona Hamm
Korttelivartit sisältyvät museon pääsymaksuun.

Villiyrttikävely
2022-06-07 18:00 - 20:00 | Muut
Koko perheen villiyrttiretkellä Pilppaan tutustutaan yleisimpiin syötäviin luonnonkasveihin ja niiden käyttöön. Ota mukaan puutarhakäsineet tai vastaavat sekä paperipusseja ja pienet sakset. Lisätietoja: 040 573 8205.
Ennakkoilmoittautuminen ma 16.5. klo 10 alkaen.
Aloituspaikka: Pilpantien päässä oleva iso parkkipaikka, kokoontuminen puomin luona.

kuva: Jukka Tuononen / Kuopion luonnontieteellinen museo

Veistoskävely lapsiperheille
2022-06-08 15:00 - 16:00 | KUMMA, Kauppakatu 35, Kuopio, 70100
Kuopion torilla on paljon erilaisia veistoksia. Osa niistä on niin yllätyksellisissä paikoissa, ettei niitä välttämättä heti huomaa. Tiedätkö, millaiset kummalliset kengät on jätetty penkin alle, mistä löytyy pullopostia, entä missä tanssahtelevat Kuutar ja Päivätär? Kävelykierroksilla seikkailemme torin alueen veistoksia etsien ja ihmetellen. Erityisen huomion saa leppävirtalaissyntyisen kuvanveistäjän Pekka Kauhasen yllätyksellisiin paikkoihin sijoitellut veistokset. Kierros on suunnattu lapsille ja lapsiperheille. Tervetuloa viettämään kesäistä keskiviikkoiltapäivää opastetulle veistoskävelylle hauskassa seurassa.
Lapsiperheiden veistoskävelykierroksia järjestetään keskiviikkoisin ke 8.6., 6.7. ja 3.8. klo 15. Kierros alkaa Kuopion taidemuseolta. Osallistumismaksu on 10 €, mutta alle 18-vuotiaat pääsevät kierrokselle veloituksetta.
Varaathan mukaasi mukavat kengät ja säänmukaisen vaatetuksen. Vesisateen yllättäessä emme järjestä kierrosta. Mahdollisista muutoksista ilmoitetaan museon sosiaalisen median kanavilla.

Kuvapaja
2022-06-09 14:00 - 16:30 | KUMMA, Kauppakatu 35, Kuopio, 70100
Kuvapaja vierailee Kuopion Taidemuseossa torstaina 9.6. klo 14-16.30. Jo edesmenneen Mikko Valtosen ainutlaatuista elämäntyötä esittelevässä näyttelyssä teemana ovat arkipäivän monet mutkat ja kaiken kirjavat fiilikset. Kaikille avoimessa ja ilmaisessa Kuvapajassa piirretään tussikynillä yhteisötaiteilija Johanna Rossin ohjaamana. Mitään aiempaa kokemusta taiteen tekemisestä ei tarvita, tule sellaisena kuin olet!
Tapahtumaan ei tarvitse ilmoittautua etukäteen. Pajatoiminta on maksutonta ja taidetarvikkeet löytyvät paikan päältä. Huom! paikkoja on rajoitettu määrä ja ne täytetään saapumisjärjestyksessä.

Sarjakuvatyöpaja kaikenikäisille to 9.6. 14.30 – 16.30
2022-06-09 14:30 - 16:30 | KUMMA, Kauppakatu 35, Kuopio, 70100
Tervetuloa inspiroitumaan Mikko Valtosen taiteesta ja kokeilemaan sarjakuvien tekemistä. Työpajaan ovat tervetulleita kaikenikäiset taiteesta ja piirtämisestä kiinnostuneet. Työpajassa tutustutaan Mikko Valtonen (1968-2019) – Syvään päätyyn näyttelyyn ja tehdään omia sarjakuvia näyttelystä inspiroituneena. Mikko Valtonen teki taidetta maalaten ja veistäen, mutta moni tuntee hänet erityisesti sarjakuvataiteilijana. Hänellä oli kyky tiivistää muutamaan kuvaan ja sanaan syvällisiä tarinoita. Näennäisen hauskat sisältävä osuvia huomioita ihmisten keskinäisistä suhteista ja sosiaalisista normeista. Työpajan ohjaa yhteisötaiteilija Johanna Rossi. Ilmoittaudu mukaan maksuttomaan työpajaan 044 7182633 tai 017 7182633, taidemuseo@kuopio.fi.

Säätyläiskodin saleista työläisten hellahuoneeseen -opastus
2022-06-11 13:00 - 14:00
